b'\n_START_ARTICLE_\nMoters vaisingosios dienos\n_START_PARAGRAPH_\nMoters vaisingosios dienos \xe2\x80\x93 moters ciklo dienos, kuomet ji gali pastoti. Tai yra s\xc4\x85lyginai neilgas laikotarpis, trunkantis ma\xc5\xbedaug 6 dienas iki ovuliacijos ir tikriausiai (\xc5\xa1iuo metu n\xc4\x97ra tikslaus atsakymo) pa\xc4\x8di\xc4\x85 ovuliacijos dien\xc4\x85. Vaising\xc5\xb3 dien\xc5\xb3 nustatymu remiasi periodinio susilaikymo kontracepcija, taip pat vaisingumo \xc5\xbeinojimo metodai._NEWLINE_Vaising\xc4\x85sias dienas kasdieniame gyvenime n\xc4\x97ra itin lengva nustatyti, tiksliau, jas nustatyti galima, bet nustatymo tikslumas n\xc4\x97ra visi\xc5\xa1kas. Be to, kadangi vaisingos dienos yra prie\xc5\xa1 ovuliacij\xc4\x85, tai jos paprastai nustatomos post factum, t. y. u\xc5\xbefiksavus ovuliacij\xc4\x85: pagal kilstel\xc4\x97jusi\xc4\x85 k\xc5\xabno temperat\xc5\xabr\xc4\x85, pakitusias gleives i\xc5\xa1 mak\xc5\xa1ties, nemalonius poj\xc5\xab\xc4\x8dius dubens srityje, pakitus kr\xc5\xabt\xc5\xb3 jautrumui ir pagal kitus subjektyvius bei psichologinius poj\xc5\xab\xc4\x8dius (ta\xc4\x8diau pagal gleives i\xc5\xa1 esm\xc4\x97s galima nustatyti ir nevaising\xc4\x85 laikotarp\xc4\xaf iki ovuliacijos). Dauguma k\xc5\xabno poky\xc4\x8di\xc5\xb3, atsirandan\xc4\x8di\xc5\xb3 ovuliacijos metu, yra d\xc4\x97l hormonini\xc5\xb3 poky\xc4\x8di\xc5\xb3, ypa\xc4\x8d \xe2\x80\x93 estrogen\xc5\xb3 ir progesterono.'